Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1087

4. Azokat a genetikailag módosított élő szervezeteket, amelyek ismert módon vagy megalapozott feltételezés szerint veszélyesek az emberekre, állatokra és a környezetre, a feladási ország illetékes hatósága által meghatározott feltételek szerint kell fuvarozni. 6.2.1.5 A 6.2 osztály anyagait és keverékeit szilárdnak kell tekinteni, ha 45 ˚C-nál alacsonyabb hőmérsékleten nem tartalmaznak szabad folyadékot. 6.2.1.6 «Biológiai termékek« azok a termékek, amelyeket élő szervezetekből a nemzetközi közegészségügyi hatóságok előírásai szerint — szükség esetén az ilyen hatóságok speciális engedélyével — gyártanak a forgalmazók, és a humán- vagy állatgyógyászatban megelőzésre, kezelésre vagy diagnosztizálásra vagy ezekkel kapcsolatos kutatásra, kísérleti vagy vizsgálati célokra szolgálnak. A teljesség igénye nélkül ide tartoznak a félkész vagy kész termékek, pl. vakcinák és diagnosztikai termékek. Ezen előírások alkalmazásában a biológiai termékek a következő csoportokra vannak osztva:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes